Blikktrommen (film)

***Blikktrommen*** (originaltittel: *Die Blechtrommel*) er en tysk dramafilm fra 1979 regissert av Volker Schlöndorff. Filmen er basert på Günter Grass roman med samme navn fra 1959.

*Blikktrommen* ble tildelt Oscar for beste fremmedspråklige film og fikk gullpalmen i Cannes.

## Plot
David Bennent spiller Oskar, den unge sønnen til en kasjubisk familie som bor på landsbygda i Fristaden Danzig, cirka 1925. Når han fyller tre får han en blikktromme. Han lover at han aldri skal bli større, istedenfor at han skal bli et miserabelt eksemplar av et voksent menneske. Det finnes nok av eksempler rundt ham. Moren hans Agnes har en hemmelig affære med Jan, en polsk postkontor-ansatt. Ektemannen hennes Alfred er gode venner med Jan, og opptrer for det meste bevisst uvitende om konas utroskap. Oskars opphav er usikkert, selv om han tror han er sønnen til Jan.

Når virkeligheten blir for mye for ham, dæljer Oskar løs på trommen sin, og om noen prøver seg på å ta trommen fra ham skriker han slik at glass knuses. Mens Tyskland utvikler seg mot nazisme og krig i løpet 1930- og 1940-årene fortsetter Oskar å slå løs på trommen sin som en villmann, uten å bli noe eldre. Ved en anledning bruker han trommespillet til å få alle deltakerne på et nazi-møte til å begynne å danse en vals. Under et besøk ved et sirkus blir Oskar venn med Bebra, en dverg som valgte å slutte å vokse i en alder av 10 år. Først når Sovjet okkuperer landet hans mot slutten av krigen, og det eneste andre gjenlevende familiemedlemmet hans blir drept, bestemmer Oskar seg endelig for å bli voksen.

## Mottagelse
*Blikktrommen* var en av Tysklands mest suksessfulle filmer i 1970-åra inntektsmessig. Sammen med *[[Apocalypse Now]]* fikk den Gullpalmen i Cannes, og dessuten Oscar for beste fremmedspråklige film.

## Kontrovers
I filmen er det en scene der 11 år gamle Bennent, som spilte Oskar, slikker navlen til en 16 år gammel jente som spilles av Katharina Thalbach (hun var 24 år da filmen ble spilt inn). Etterpå utfører han oralsex på henne.

I 1980 blei filmversjonen av *Blikktrommen* først klippet og deretter avvist som barneporno av sensuren i Ontario i Canada.

Det samme skjedde 25. juni 1997 da dommer Richard Freeman ved State District Court i Oklahoma City i Oklahoma, USA, etter at han uten å ha sett en eneste scene nektet filmen vist under henvisning til statens lover mot obskøniteter ettersom den viste sex mellom mindreårige. Alle videoeksemplarer av filmen i den byen ble konfiskert og minst en videoutleier ble truet med rettslig forfølgelse. Den 4. juli 1997 anmeldte Michael Camfield, leder for en lokal avdeling av American Civil Liberties Union,  politiet i byen  for at de skulle ha kneblet rettighetene hans og foretatt en ulovlig konfiskering av filmen.

Dette endte med en serie av høyprofilerte rettshøringer der filmens innhold og dommerens rolle som sensurinnstans ble vurdert. Richard Freemans dom ble kjent ugyldig og de fleste videoeksemplarer av filmen ble gitt tilbake i løpet av noen få måneder.

## Rolleliste
* Mario Adorf som Alfred Matzerath
* Angela Winkler som Agnes Matzerath
* Katharina Thalbach som Maria Matzerath
* David Bennentsom  Oskar Matzerath
* Daniel Olbrychski som Jan Bronski
* Tina Engel som Anna Koljaiczek (ung)
* Berta Drews som Anna Koljaiczek (gammel)
* Roland Teubner som Joseph Koljaiczek
* Tadeusz Kunikowski som Onkel Vinzenz
* Andréa Ferréol som Lina Greff
* Heinz Bennent som Greff
* Ilse Pagé som Gretchen Scheffler
* Werner Rehm som Scheffler
* Käte Jaenicke som Mor Truczinski
* Helmut Brasch som Gamle Heilandt
* Fritz Hakl som Bebra
* Mariella Oliveri som Roswitha

## Priser og nominasjoner

*1979: Gullpalmen ved filmfestivalen i Cannes for beste film
*1980: Oscar i kategorien «beste fremmedspråklige film»
*1980: Bodilprisen i kategorien «beste europeiske film»
*1980: Goldene Leinwand
*1980: National Board of Reviews pris i kategorien «beste fremmedspråklige film»
*1980: Nominert til César i kategorien «beste fremmedspråklige film»

## Referanser


## Eksterne lenker
*